Document ID: 32002R2225

Kommissionens forordning (EF) nr. 2225/2002
af 13. december 2002
om ændring af forordning (EF) nr. 21/2002 om forsyningsopgørelserne for og fællesskabsstøtten til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001 for så vidt angår sukkersektoren for Madeira og rissektoren for De Kanariske Øer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima)(1), særlig artikel 3, stk. 6,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican)(2), senest ændret ved Kommissionens forordning (EF) nr. 1922/2002(3), særlig artikel 3, stk. 6, og
ud fra følgende betragtninger:
(1) I Kommissionens forordning (EF) nr. 21/2002(4), senest ændret ved forordning (EF) nr. 2205/2002(5), blev der fastsat forsyningsopgørelser for og fællesskabsstøtte til regionerne i den yderste periferi i henhold til Rådets forordning (EF) nr. 1452/2001(6), (EF) nr. 1453/2001 og (EF) nr. 1454/2001.
(2) I den foreløbige forsyningsopgørelse for sukker er der pr. kalenderår fastsat en årlig mængde på 6200 tons for Madeira og 6500 tons for Azorerne. En gennemgang af de oplysninger, som de portugisiske myndigheder har fremsendt om bl.a. de allerede udstedte licenser og tallene for leveringerne af læskedrikke til Azorerne, tyder på, at mængden på 6200 tons kan være utilstrækkelig til at dække Madeiras licensbehov. Den nævnte mængde bør derfor forhøjes til 6800 tons.
(3) I den foreløbige forsyningsopgørelse for ris er der pr. kalenderår fastsat en årlig mængde på 13000 tons for De Kanariske Øer. En gennemgang af de oplysninger, som de spanske myndigheder har fremsendt, tyder på, at mængden på 13000 tons ikke vil være tilstrækkelig til at dække De Kanariske Øers risbehov. Den nævnte mængde bør derfor forhøjes til 13700 tons.
(4) De i denne forordning fastsatte foranstaltninger er i overensstemmelse med udtalelse fra forvaltningskomitéerne for sukker og korn -
UDSTEDT FØLGENDE FORORDNING:
Artikel 1
I forordning (EF) nr. 21/2002 foretages følgende ændringer:
1) I bilag II affattes del 6 - MADEIRA - AZORERNE - som angivet i skemaet i bilag I til nærværende forordning.
2) I bilag III affattes del 2 - DE KANARISKE ØER - som angivet i skemaet i bilag II til nærværende forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. december 2002.

Labels: 3
18
17
19